เอกชนดาหน้าแห่ซื้อข้าวรัฐเกลี้ยงสต๊อก หอมมะลิมาแรงราคาพุ่ง2.2หมื่นบาท/ตัน
นายอดุลย์ โชตินิสากรณ์ อธิบดีกรมการค้าต่างประเทศ เผยถึงผลการประมูลข้าวสารสต๊อกรัฐบาลทั่วไปครั้งที่ 1/61 ปริมาณ 43,700 ตัน ว่า มีผู้ผ่านคุณสมบัติ 43 ราย และยื่นซอง เสนอราคาทั้งหมด 35 ราย แต่ในจำนวนนี้ มีผู้เสนอราคาสูงสุด 9 ราย โดยยื่นซื้อข้าวใน 20 คลัง รวมทั้งหมด 43,700 ตัน คิดเป็นมูลค่าเสนอซื้อรวม 534.08 ล้านบาท หรือราคาเสนอซื้อ ตั้งแต่ราคาตันละ 6,000-22,000 บาท ซึ่งชนิดข้าวที่เสนอซื้อมากสุดคือข้าวขาว 5% ปริมาณ 24,500 ตัน รองลงมาคือข้าวหอมมะลิ 100% ชั้น 2 ปริมาณ 7,300 ตัน ที่เหลือเป็นข้าวหอม ทั่วไป และข้าวชนิดอื่นๆ ทั้งนี้ กรมจะเสนอผลการเปิดประมูลให้คณะกรรมการนโยบายและบริหารจัดการข้าว (นบข.) พิจารณาอนุมัติเร็วๆนี้,ทั้งนี้ เอกชนทั้ง 9 ราย ที่เสนอซื้อข้าวในราคาสูงสุด น่าจะอนุมัติขายทั้งหมด เพราะถือว่าให้ราคาดีมากเมื่อเทียบกับการประมูลข้าวทั่วไปรอบที่แล้วเมื่อเดือน มี.ค.60 ที่ขณะนั้นเสนอซื้อข้าวสารหอมมะลิ 100% ชั้น 2 อยู่ที่ตันละ 8,800-10,200 บาท แต่ครั้งนี้เสนอซื้อ ราคาเฉลี่ยตันละ 18,000 บาท และเสนอซื้อข้าวหอมมะลิที่ราคาสูงสุดถึง 22,000 บาท ส่วน ข้าวขาว 5% ได้ราคาดีกว่ารอบก่อนเช่นกัน โดยรอบก่อนเสนอซื้อราคาเฉลี่ย 10,000 บาท รอบนี้เสนอซื้อเฉลี่ย 11,400 บาท ส่วนผู้เสนอราคาซื้อสูงสุดทั้ง 9 ราย ได้แก่ ห้างหุ้นส่วนจำกัด รุ่งเจริญพืชผล 2504, บริษัท ธัญญไร้ซ์ (ไทยแลนด์), ห้างหุ้นส่วนจำกัด โรงสีทรัพย์แสงทอง 2550, บริษัท ร่วมเจริญพัฒนาการข้าว จำกัด, บริษัท กำแพงเพชร เอ็กซ์ปอร์ต จำกัด, ห้างหุ้นส่วนจำกัด สุวิทย์ ไรซ์มิลล์, บริษัท วัฒนพร อินเตอร์โกลเด้นไรซ์ จำกัด บริษัท ครอบครัวข้าวสาร จำกัด และบริษัท ธนสรร ไรซ์ จำกัด.
นายอดุลย์ โชตินิสากรณ์ อธิบดีกรมการค้าต่างประเทศ เผยถึงผลการประมูลข้าวสารสต๊อกรัฐบาลทั่วไปครั้งที่ 1/61 ปริมาณ 43,700 ตัน ว่า มีผู้ผ่านคุณสมบัติ 43 ราย และยื่นซอง เสนอราคาทั้งหมด 35 ราย
อดุลย์ โชตินิสากรณ์,ประมูลข้าวสาร,เสนอราคา,ซื้อข้าว,ข้าวหอมมะลิ